בשנת 1972 היה מאייר חלק מהזכייה של גרמניה המערבית ביורו 1972, לאחר ניצחון בגמר על נבחרת ברית המועצות בתוצאה 3-0. בשנת 1974 מאייר זכה גם במונדיאל 1974 שנערך על אדמת גרמניה, לאחר שנבחרת גרמניה המערבית, שכללה כוכבים כמו פול ברייטנר, ברטי פוגטס, גרד מילר ופרנץ בקנבאואר, ניצחה במשחק הגמר שנערך במינכן, עירו של מאייר, את נבחרת הולנד בתוצאה 2-1. מאייר הציג יכולת מצוינת לאורך הטורניר, ובסיומו נכלל בנבחרת הטורניר.